لیبیده توبروق مرکزلی نماینده‌لر مجلیسی‌نین دستک وئردیگی ژنرال خلیفه حفتره باغلی گوجلر، نفت هیلالی بؤلگه‌سینده ایستراتژیک اهمیته مالیک سیدرا و راس النوف لیمان‌لارینی اله کئچیردی.
خلیفه حفتره صادق گوجلردن بؤلگه قوموتانی سعید ونیس، نفت هیلالی بؤلگه‌سین‌دکی سیدرا و راس الونوف لیمان‌لاری ایله اطراف بؤلگه‌لرینده کونترولون تامین ائتدیگینی ایفاده ائتدی.
نفت هیلالی بؤلگه‌سینده، نفت تاسیس‌لری محافیظ بیرلیکلری کئچمیش قوموتانی ایبراهیم الجدران رهبرلیگین‌دکی سیلاح‌لی قروپ‌لار، اؤتن جمعه گونو، سیدرا و راس الونوف نفت لیمان‌لاری ایله بن جواد و هراو شهرلرینی اله کئچیردیگینی بیلدیرمیشدی.
حفتر گوجلری ده ایتیردیگی بؤلگه‌لرده کونترولو ساغلاملیق اوچون برگا لیمانی ایله اجدبیه شهرینده یئرلشمیشدی.
بنغازی ایله سیرته ایالتلری آراسین‌داکی بیر چوخ شهری احاطه ائدن نفت هیلال بؤلگه‌سینده، نفت قایناقلاری‌نا یاناشی سیدرا، راس الونوف و برگا نفت لیمان‌لاری یئر آلیر.
